AIŠKINAMASIS RAŠTAS

DĖL PRIEMOKOS NUSTATYMO SAVIVALDYBĖS ADMINISTRACIJOS DIREKTORIAUS PAVADUOTOJUI

1. **Parengto tarybos sprendimo projekto tikslai ir uždaviniai. Šiuo metu esantis teisinis reglamentavimas.**

Sprendimo tikslas nustatyti savivaldybės administracijos direktorius pavaduotojui priemoką už įprastą darbo krūvį viršijančią veiklą. Administracijos direktoriaus pavaduotojas yra politinio (asmeninio) pasitikėjimo įstaigos vadovas, kurio pareigybė yra A lygio 16 kategorijos. Lietuvos Respublikos vietos savivaldos įstatymo 16 straipsnio 2 dalies 9 punkte nurodoma, kad savivaldybės taryba turi išimtinę kompetenciją nustatyti savivaldybės administracijos direktoriaus pavaduotojo darbo užmokestį.

Pagal Lietuvos Respublikos valstybės tarnybos įstatymo 26 straipsnio 1 dalies 1 punktą valstybės tarnautojams gali būti mokamos priemokos už įprastą darbo krūvį viršijančią veiklą , kai padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės. Administracijos direktorius pateikė tarybai siūlymą nustatyti administracijos direktoriaus pavaduotojui priemoką. Teikime nurodoma, kad koordinuodamas ir kontroliuodamas Socialinės paramos, Vaiko teisių apsaugos skyrių ir seniūnijų veiklą administracijos direktoriaus pavaduotojas yra iniciatyvus, iškelia pavaldiems asmenims aiškius, tikslus, užduotis, pasiekimo rodiklius ir skatina jų siekti. Teikia pasiūlymus administracijos ir kuruojamų įstaigų valdymo tobulinimui remdamasis įstaigos vizija ir tikslais. Skatina naujovių diegimą. 2016 metais inicijavo integralios pagalbos Molėtų rajono neįgaliems asmenims paslaugos teikimą, buvo aktyvus telkiant įstaigas bendram darbui su šeimomis. Buvo aktyvus vykdant pavaldžių valstybės tarnautojų kasmetinės veiklos vertinimą, siekdamas tikslingai ugdyti pavaldžių asmenų gebėjimus. Vertindamas komunikacijos efektyvumą tinkamai atstovauja įstaigai viešumoje dalyvaudamas renginiuose ir susitikimuose su įvairiomis asmenų grupėmis ne tik darbo, bet ir poilsio dienomis.

**2. Galimos teigiamos ir neigiamos pasekmės priėmus siūlomą tarybos sprendimo projektą. Siekiama paskatinti darbuotoją** Neigiamų pasekmių nenumatoma.

**3. Priemonės sprendimui įgyvendinti**

**4. Lėšų poreikis ir jų šaltiniai (prireikus skaičiavimai ir išlaidų sąmatos)** savivaldybės administracijos biudžeto lėšos.

**5. Vykdytojai, įvykdymo terminai.** Savivaldybės administracijos Buhalterinės apskaitos skyrius**.**

 Sprendimą rengė Irena Sabaliauskienė, Bendrojo skyriaus vedėja